সরেজমিনে গিয়ে দেখা যায়, পারকি সৈকত এলাকায় অর্ধশতাধিক খাবারের দোকান গড়ে উঠেছে। এসব দোকানের প্রত্যেকটির ভিতরে আলাদাভাবে ছোট ছোট কক্ষ রাখা হয়েছে, একেকটি কক্ষ যেন মিনি পতিতালয়। সেখানে প্রকাশ্যে চলছে দেহ ব্যবসা। পাশাপাশি মাদকের ভয়াবহতায় এলাকার যুব সমাজ নষ্ট হয়ে যাচ্ছে। বিপদগামী আর নেশায় আক্রান্ত হচ্ছে স্কুল কলেজে পড়–য়া শিক্ষার্থীরা। এই অপকর্মের কারণে পরবর্তী প্রজন্মের ভবিষৎ অন্ধকার আমানিশার অতল গহবরে নিমজ্জিত হচ্ছে। এসবে জড়িতরা কোনো আইন-কানুন বা সামাজিক দায়বদ্ধতার তোয়াক্কা না করে চালিয়ে যাচ্ছে মাদক ও দেহ ব্যবসার মতো গুরুতর অপরাধ। আর এ অপকর্মে তাদের মদদ দিচ্ছে সমাজের কিছু প্রভাবশালী ও স্বার্থন্বেষী মহল।